Ο **Χρήστος Αλμπάνης** (γενν. 5 Νοεμβρίου 1994) είναι Έλληνας επαγγελματίας ποδοσφαιριστής, ο οποίος αγωνίζεται ως πλάγιος επιθετικός για τον ΑΜΣ Γαλατινής, με δανεισμό από την ΑΕΚ.

Σταδιοδρομία
------------

### Πρώιμη σταδιοδρομία

Γεννημένος στην Καλαμπάκα, ξεκίνησε τη σταδιοδρομία του στην ομάδα της πατρίδας του, Α.Σ. Μετέωρα. Στην ηλικία των 16 ετών μετακόμισε στη Γερμανία, όπου εντάχθηκε στη Βέρντερ Βρέμης ΙΙ. Ακολούθως, αγωνίστηκε διαδοχικά για τις Άιντραχτ Φραγκφούρτης ΙΙ και ΣΚ Φράιμπουργκ ΙΙ.

### Απόλλων Σμύρνης

Στις 31 Αυγούστου 2015, ο Απόλλωνας Σμύρνης ανακοίνωσε την υπογραφή του για δύο χρόνια. Κατά τη διάρκεια της πρώτης σεζόν δεν είχε μεγάλο χρόνο συμμετοχής. Τη σεζόν 2016-17 ήταν ένας από τους σημαντικότερους παίκτες, σημειώνοντας 9 γκολ και δίνοντας 6 ασίστ, καθώς η ομάδα του κέρδισε τον τίτλο του Πρωταθλητή της Φούτμπολ Λιγκ και την άνοδο στη Σούπερλιγκ. Οι εμφανίσεις του προσέλκυσαν το ενδιαφέρον του Πανιωνίου, όμως η διοίκηση του Απόλλων Σμύρνης κινήθηκε γρήγορα και επέκτεινε το συμβόλαιο του για δύο ακόμη χρόνια.

Στις 22 Οκτωβρίου 2017, σημείωσε το πρώτο του γκολ στη Σούπερλιγκ στην εντός έδρας νίκη με 2-0 επί της Ξάνθης. Μία εβδομάδα αργότερα, σημείωσε το γκολ της ισοφάρισης στο ισόπαλο 1-1 με τον Παναιτωλικό. Μια εβδομάδα αργότερα, σκόραρε σε τρίτο διαδοχικό αγώνα, στην εντός έδρας νίκη με 4-3 επί του ΠΑΣ Γιάννινα. Την 1η Απριλίου 2018, σημείωσε ένα γκολ στη νίκη με 3-0 επί της ΑΕΛ, στην προσπάθεια της ομάδας του για αποφυγή του υποβιβασμού. Στις 22 Απριλίου 2018, το γκολ του στα πρώτα λεπτά ενός τεταμένου αγώνα στο Γήπεδο Γεώργιος Καμάρας εναντίον του πρωταθλητή Ολυμπιακού, ήταν αρκετό για να εξασφαλίσει τρεις βαθμούς ζωτικής σημασίας και ταυτοχρόνως την παραμονή της ομάδας στην κατηγορία.

### ΑΕΚ

Τον Μάιο του 2018, ο Απόλλωνας Σμύρνης ανακοίνωσε τη μεταγραφή του Αλμπάνη στην ΑΕΚ, κρατώντας το 20% σε περίπτωση μεταπώλησης του. Στις 14 Αυγούστου 2018, έκανε το ευρωπαϊκό του ντεμπούτο στην εντός έδρας νίκη με 2-1 επί της Σέλτικ για τον τρίτο προκριματικό γύρο του Τσάμπιονς Λίγκ, μπαίνοντας ως αλλαγή στα τελευταία λεπτά του αγώνα.

#### Απόλλων Λεμεσού (δανεισμός)

Την 1η Σεπτεμβρίου 2021, ο Απόλλων Λεμεσού ανακοίνωσε τον μονοετή δανεισμό του Αλμπάνη από την ΑΕΚ, μέχρι τον Μάιο του 2022.

Εθνικές ομάδες
--------------

Ο Αλμπάνης έχει αγωνιστεί με τις «μικρές» Εθνικές Ελλάδας U18, U20 και U21.

Στατιστικά σταδιοδρομίας
------------------------

*Μέχρι τις 16 Αυγούστου 2018*.

| Ομάδα | Σεζόν | Πρωτάθλημα | Κύπελλο | Ευρώπη | Σύνολο |
| --- | --- | --- | --- | --- | --- |
| Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| Απόλλων Σμύρνης | 2015-16 | 7 | 1 | 1 | 0 | - | 8 | 1 |
| 2016-17 | 28 | 9 | 2 | 0 | - | 30 | 9 |
| 2017-18 | 29 | 8 | 2 | 0 | - | 31 | 8 |
| ΑΕΚ | 2018-19 | 5 | 2 | 0 | 0 | 1 | 0 | 1 | 2 |
| Σύνολο σταδιοδρομίας | 64 | 18 | 5 | 0 | 1 | 0 | 70 | 20 |

Παραπομπές
----------

1. ↑  (πολλαπλές γλώσσες) *Transfermarkt*. 184885. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. b39b2cba.
3. ↑  (Αγγλικά) *ESPN FC*. 262114. Ανακτήθηκε στις 4  Απριλίου 2022.
4. ↑  «Ο Καλαμπακιώτης άσσος της Φράϊμπουργκ Χρήστος Αλμπάνης μιλά αποκλειστικά στο ‘ΣταγώνSports’ – Αποστολή στο Φράϊμπουργκ Πάνος Παπαγεωργίου». *Stagonnews*. 10 Οκτωβρίου 2014.. Ανακτήθηκε στις 29 Νοεμβρίου 2017.
5. ↑  «Ανανέωσε ο Αλμπάνης!».. Ανακτήθηκε στις 2017-05-28.
6. ↑  «Πρώτη νίκη για τον Απόλλωνα!».. Ανακτήθηκε στις 2017-10-22.
7. ↑  «Ισοπαλία στο Αγρίνιο!».. Ανακτήθηκε στις 2017-10-29.
8. ↑  «Ματσάρα στη Ριζούπολη με νικητή τον Απόλλωνα, 4-3 τον ΠΑΣ Γιάννινα». www.sport24.gr. 29 Οκτωβρίου 2017.
9. ↑  «Απόλλων-Λάρισα 3-0: Ο Αλμπάνης τον κρατά στην Super League». www.protothema.gr. 1 Απριλίου 2018.
10. ↑  «Απόλλων Σμύρνης - Ολυμπιακός 1-0». www.gazzetta.gr. 22 Απριλίου 2018.
11. ↑  «Επίσημο: Στην ΑΕΚ ο Αλμπάνης». www.sport24.gr. 23 Μαΐου 2018.
12. ↑  «AEK Athens vs Celtic 2-1». www.skysports.com. 14 Αυγούστου 2018.
13. ↑  «Ο Απόλλων Λεμεσού ανακοίνωσε τον δανεισμό του Αλμπάνη από την ΑΕΚ». remonews.com. 1 Σεπτεμβρίου 2021.
14. ↑  «National team career». *www.transfermarkt.com*.
15. ↑  «Christos Albanis». Soccerway. Ανακτήθηκε στις 26 Σεπτεμβρίου 2012.

Εξωτερικοί σύνδεσμοι
--------------------

* (Αγγλικά) Προφίλ Χρήστος Αλμπάνης στο Soccerway
* Προφίλ στο transfermarkt.com